Z A P I S N I K
33. sjednice Vijeća Mjesnog odbora “Nadbiskup Antun Bauer“
održane dana 27. prosinca 2023. g. s početkom u 20.00 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Zlatan Krajina, Ante Barišić i Goranka Tropčić Zekan. 
Predsjednica Vijeća Mjesnog odbora pozdravlja sve prisutne i konstatira da su prisutni četiri člana/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 32. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 32. sjednice Vijeća Mjesnog odbora.
Predsjednica Vijeća otvara raspravu o Dnevnom redu 33. sjednice Vijeća Mjesnog odbora.  Vijeće jednoglasno, bez rasprave, prihvaća predloženo i donosi sljedeći:

                                                                 DNEVNI  RED
1. Financijski plan Mjesnog odbora „Nadbiskup Antun Bauer“ za 2024., donošenje
2. Plan malih komunalnih akcija Mjesnog odbora „Nadbiskup Antun Bauer“ za 2024., donošenje
3. Plan potreba za aktivnostima, programima i projektima unapređenja kvalitete života
      građana Mjesnog odbora „Nadbiskup Antun Bauer“ u 2024.-planiranje i rasprava
4. Pitanja, prijedlozi i razno



Ad 1. Financijski plan Mjesnog odbora „Nadbiskup Antun Bauer“ za 2024.

Članovi Vijeća Mjesnog odbora “Nadbiskup Antun Bauer“ raspravljali su prijedlogu Financijskog plana Mjesnog odbora „Nadbiskup Antun Bauer“ za 2024., te ga nakon kraće rasprave jednoglasno usvajaju, o čemu se donosi sljedeći:











FINANCIJSKI PLAN
Mjesnog Odbora ''Nadbiskup Antun Bauer''
za 2024.

Članak 1.
Financijski plan Mjesnog odbora ''Nadbiskup Antun Bauer'' za 2024. (dalje u tekstu: Plan) sastoji se od:

PRIHODA:									21.560,00 €
RASHODA:									21.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	21.560,00

	6711
	PRIHODI ZA FINANCIRANJE RASHODA POSLOVANJA
	21.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	21.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	9.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	9.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.







Ad. 2. Prijedlog  Plana malih komunalnih akcija Mjesnog odbora „Nadbiskup Antun Bauer“ za 2024.
Članovi Vijeća Mjesnog odbora “Nadbiskup Antun Bauer“ raspravljali su o Prijedlogu  Plana malih komunalnih akcija Mjesnog odbora „Nadbiskup Antun Bauer“ za 2024., te ga nakon kraće rasprave jednoglasno usvajaju, o čemu se donosi sljedeći 
Plan malih komunalnih akcija
Mjesnog odbora ''Nadbiskup Antun Bauer'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Nadbiskup Antun Bauer'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 9.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.










Ad. 3. Plan potreba za aktivnostima, programima i projektima unapređenja kvalitete života
Članovi vijeća raspravljali su o mogućim aktivnostima i projektima kojima bi se unaprijedila kvaliteta života građana. Kroz raspravu su detektirani neki od problema poput otuđenosti ljudi i činjenice da se građani, čak unutar iste zgrade, uopće ne poznaju, te da bi bio dobro provoditi aktivnosti s ciljem da se ljudi međusobno upoznaju i zbliže, te da se tako unaprijedi kvaliteta života u kvartu. Također je ustanovljeno da na prostoru našeg Mjesnog odbora ima primjerice relativno puno frizerskih salona, ali je pitanje znaju li građani da postoji i antikvarijat. 

Ad. 4.  Pitanja, prijedlozi i razno

Nije bilo pitanja ni prijedloga.


Sjednica je završila u 21.00.
Zapisnik vodila: Goranka Tropčić Zekan

KLASA:  024-08/23-003/2570
URBROJ: 251-3-11/007-23-2


Zagreb, 27. prosinca 2023.

                                                                                          PREDSJEDNICA VIJEĆA
MJESNOG ODBORA
„NADBISKUP ANTUN BAUER“

